Breguet 521

Το Breguet Br.521 Bizerte ήταν γαλλική τρικινητήρια αεράκατος ναυτικής αναγνώρισης μακράς ακτίνας δράσης. Αξιοποιήθηκε επιχειρησιακά από το Γαλλικό Πολεμικό Ναυτικό και μετά από την πτώση της Γαλλίας από τη Luftwaffe και τις αεροπορικές δυνάμεις της Γαλλίας του Βισύ.

 Σχεδιασμός και ανάπτυξη 
Επρόκειτο για διπλάνο ολομεταλλικής κατασκευής, με τους τρεις κινητήρες του τοποθετημένους σε ατρακτίδια ανάμεσα στην άνω και την κάτω πτέρυγα. Σχεδιαστικά ήταν εξέλιξη του Breguet S.8/2 Calcutta, μίας έκδοσης για στρατιωτική χρήση του βρετανικού Short S.8 Calcutta που παράγονταν κατόπιν αδείας στη Γαλλία. Το Br.521 κατασκευάστηκε για να καλύψει απαίτηση που εξέδωσε το Γαλλικό Ναυτικό το 1932 και αφορούσε στην ανάπτυξη αερακάτου μεγάλης εμβέλειας που θα αναλάμβανε αποστολές αναγνώρισης. Στον σχετικό διαγωνισμό συμμετείχαν επίσης οι εταιρείες Latécoère (με το 582), Lioré et Olivier (με το LeO H42 που δεν κατασκευάστηκε τελικά) και Loire Aviation (με το Loire 70). Το πρωτότυπο του Br.521 πραγματοποίησε την παρθενική του πτήση στις 11 Σεπτεμβρίου 1933 και τον Ιανουάριο του επόμενου έτους ακολούθησε η αγορά του και η παραγγελία δύο ακόμα αεροσκαφών.Green 1968, p.6.Passingham Air Enthusiast March/April 2000, pp. 56–57.

Στα επόμενα χρόνια το Ναυτικό προμηθεύτηκε επιπλέον αεροσκάφη με διαδοχικές μικρές παραγγελίες, η τελευταία εκ των οποίων έγινε τον Σεπτέμβριο του 1939 και αφορούσε αρχικά δώδεκα αεροσκάφη που μειώθηκαν τελικά σε τρία.Green 1968, p.7-8. Συνολικά κατασκευάστηκαν 37 Br.521.

Το 1935 παρουσιάστηκε επίσης το Breguet Br.530 Saigon που προορίζονταν για πολιτική χρήση.

 Επιχειρησιακή ιστορία 
Τα Br.521 εξόπλισαν σταδιακά πέντε Σμήνη του Ναυτικού στο διάστημα 1935-40. Δύο Σμήνη παρέμειναν σε υπηρεσία με το Ναυτικό του Βισύ μετά τη γαλλική συνθηκολόγηση. Διέθεταν από έξι αερακάτους έκαστο, το πρώτο είχε τη βάση του στη νότια Γαλλία και το άλλο στην Τυνησία.Green 1968, p.8.Passingham Air Enthusiast March/April 2000, pp. 59–60. Η γερμανική Luftwaffe αγόρασε το 1940 αριθμό Br.521 για μονάδα αεροδιάσωσής της με βάση στη Βρέστη.Passingham Air EnthusiastMarch/April 2000, pp. 60–61. Όταν, το Νοέμβριο του 1942, τα εδάφη της Γαλλίας του Βισύ κατελήφθησαν από τους Γερμανούς, πέρασαν στη Luftwaffe επιπλέον αεράκατοι αυτού του τύπου, κάτι που επέτρεψε τον σχηματισμό επιπλέον μονάδων αεροδιάσωσης.Green 1968, p.9. Μετά από τη Συμμμαχική απόβαση στη νότια Γαλλία τον Αύγουστο του 1944, οι γαλλικές δυνάμεις βρήκαν και αξιοποίησαν ένα Br.521 μέχρι να εξαντληθούν τα αποθέματα ανταλλακτικών.

 Εκδόσεις 
 Breguet 521.01
 Πρωτότυπο

 Breguet 521 Bizerte
 Έκδοση παραγωγής προωθούμενη από τρεις αστεροειδείς κινητήρες Gnome-Rhône 14Kirs.

 Breguet 522
 Έκδοση με αστεροειδείς κινητήρες Hispano-Suiza 14AA των 900 hp. Κατασκευάστηκε μονάχα ένα αεροσκάφος.Passingham Air Enthusiast March/April 2000, p. 58.

 Breguet 530 Saigon
 Έκδοση για πολιτική χρήση, με κινητήρες Hispano-Suiza 12Ybr. Κατασκευάστηκαν δύο μονάδες.Donald 1997, p. 189.

 Χρήστες 
 Γαλλία
 Γαλλικό Πολεμικό Ναυτικό (Aviation Navale)

 Γερμανία
 Luftwaffe

 Δείτε επίσης 

 Αεροσκάφη που σχετίζονται με την ανάπτυξη του 521 
Short S.8 Calcutta

 Παραπομπές 

 Βιβλιογραφία 


Jackson, Robert, The Encyclopedia of Military Aircraft, Paragon, 2002. ISBN 0-7525-8130-9

Εξωτερικοί σύνδεσμοι


521
Κατηγορία:Αεράκατοι
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη ναυτικής αεροπορίας
Κατηγορία:Αεροσκάφη του Μεσοπολέμου
Κατηγορία:Αεροσκάφη του Β' Παγκοσμίου Πολέμου